《买陂塘 西冷送春》
清代·杨继端

最难忘、六桥烟柳，清阴摇荡如许。东风吹得春来早，怎不系将春住。

成寄旅。听记拍、红红唱彻黄金缕。深沉院宇。渐拾翠人稀，添香夜短，独自甚情绪。

浑无据。惆怅莺啼燕语。韶光容易飞去。青山绿水还依旧，瞥眼顿成今古。

伤别否。试问取、春归可是春来处。摧花落絮。又并作黄昏，疏疏淅淅，几阵打窗雨。

作者简介：杨继端，字古雪，遂宁人，同知杨缉五女，船山太守弟，主薄张问莱室，有《古雪斋诗集》。